title: Direttiva tal-Kummissjoni 2010/19/UE tad- 9 ta’ Marzu 2010 li temenda, għall-għanijiet ta' adattament għall-progress tekniku fil-qasam tas-sistemi tat-trażżin tal-isprej ta' ċerti kategoriji ta' vetturi bil-mutur u l-karrijiet tagħhom, id-Direttiva tal-Kunsill 91/226/KEE, u d-Direttiva 2007/46/KE tal-Parlament Ewropew u tal-Kunsill (Test b’relevanza għaż-ŻEE)

text:
                  20.3.2010

                  MT

                  Il-Ġurnal Uffiċjali tal-Unjoni Ewropea

                  L 72/17

            DIRETTIVA TAL-KUMMISSJONI 2010/19/UE
      tad-9 ta’ Marzu 2010
      li temenda, għall-għanijiet ta' adattament għall-progress tekniku fil-qasam tas-sistemi tat-trażżin tal-isprej ta' ċerti kategoriji ta' vetturi bil-mutur u l-karrijiet tagħhom, id-Direttiva tal-Kunsill 91/226/KEE, u d-Direttiva 2007/46/KE tal-Parlament Ewropew u tal-Kunsill
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 2007/46/KE tas-27 ta’ Marzu 1991 tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (“Direttiva Kwadru”) (1) , u b’mod partikolari l-Artikolu 39 (2) tagħha,
      Billi:

                  (1)

                  Id-Direttiva 91/226/KEE dwar l-approssimazzjoni tal-liġijiet tal-Istati Membri marbuta mas-sistemi ta' trażżin tal-isprej ta' ċerti kategoriji ta' vetturi bil-mutur u l-karrijiet tagħhom (2) hija waħda mid-direttivi separati fil-kuntest tal-proċedura tal-approvazzjoni tat-tip KE stabbilita skont id-Direttiva 2007/46/KE. Id-dispożizzjonijiet tad-Direttiva 2007/46/KE dwar sistemi, komponenti u unitajiet tekniċi separati għall-vetturi għalhekk japplikaw għad-Direttiva 91/226/KEE.

                  (2)

                  Fid-dawl tal-applikazzjoni obbligatorja tal-proċedura tal-approvazzjoni tat-tip KE għall-kategoriji kollha ta' vetturi koperti bid-Direttiva 2007/46/KE, jeħtieġ li jiġu pprovduti rekwiżiti armonizzati fir-rigward tat-trażżin tal-isprej għall-kategoriji kollha ta' vetturi koperti bid-Direttiva 91/226/KEE. Barra minn hekk, jeħtieġ li jiġi ċċarat li dawn ir-rekwiżiti mhumiex obbligatorji għall-vetturi off-road. Fl-aħħar nett, fid-dawl tal-esperjenza miksuba, jeħtieġ li d-Direttiva 91/226/KEE u, bħala konsegwenza, l-Anness IV tad-Direttiva 2007/46/KE għall-progress tekniku jiġu addattati.

                  (3)

                  Id-Direttivi 91/226/KEE u 2007/46/KE għandhom għalhekk jiġu emendati skont dan.

                  (4)

                  Il-miżuri stipulati f'din id-Direttiva huma skont l-opinjoni tal-Kumitat Tekniku - Vetturi bil-Mutur,

            ADOTTAT DIN ID-DIRETTIVA:
      Artikolu 1
      Id-Direttiva 91/226/KEE se tiġi emendata kif ġej:

                  (1)

                  il-Lista tal-Annessi u l-Annessi I, II, u III huma emendati skont l-Anness I ta' din id-Direttiva;

                  (2)

                  L-Anness mingħajr numru bl-isem ta' “Figuri” jinbidel bit-test stabbilit fl-Anness II ta' din id-Direttiva.

            Artikolu 2
      L-annotazzjoni 43 tal-Anness IV u l-Anness XI, l-Appendiċijiet 2 u 4 tad-Direttiva 2007/46/KE se jinbidlu b'li ġej:

                     “43

                     Sistemi ta' trażżin tar-raxx

                     Direttiva 91/226/KEE

                        L 103, 23.4.1991, p. 5.

                     X

                     X

                     X

                     X

                     X

                     X

                     X”

      Artikolu 3
      1.   B'effett mid-9 ta’ April 2011 l-Istati Membri, għal raġunijiet ta' trażżin tar-raxx, ma għandhomx jiċħdu li jagħtu approvazzjoni tat-tip KE jew nazzjonali lil vettura jew komponent konformi mar-rekwiżiti stabbiliti fid-Direttiva 91/226/KEE kif emendata b'din id-Direttiva.
      2.   B'effett mid-9 ta’ April 2011 l-Istati Membri, għal raġunijiet ta' trażżin tar-raxx, għandhom jiċħdu li jagħtu approvazzjoni tat-tip KE jew nazzjonali lil vettura jew komponent mhux konformi mar-rekwiżiti stabbiliti fid-Direttiva 91/226/KEE kif emendata b'din id-Direttiva.
      3.   Fl-applikazzjoni għall-approvazzjoni tat-tip KE ta' vettura sħiħa skont id-Direttiva 2007/46/KE, it-tipi ta' vettura li ngħataw approvazzjoni tat-tip nazzjonali jew tal-KE li tkopri t-trażżin tar-raxx, ma għandhomx għalfejn ikunu konformi mar-rekwiżiti tat-trażżin tar-raxx stabbiliti fid-Direttiva 91/226/KEE.
      Artikolu 4
      1.   L-Istati Membri għandhom jadottaw u jippubblikaw, sa mhux aktar tard mit-8 ta’ April 2011, il-liġijiet, ir-regolamenti, u d-dispożizzjonijiet amministrattivi meħtieġa biex ikunu f'konformità ma' din id-Direttiva. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet.
      Għandhom japplikaw dawn id-dispożizzjonijiet mit-8 ta’ April 2011.
      Meta l-Istati Membri jadottaw dawn il-miżuri, dawn għandhom jinkludu referenza għal din id-Direttiva jew għandhom ikunu akkumpanjati b'tali referenza fil-ħin tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
      Artikolu 5
      Din id-Direttiva għandha tidħol fis-seħħ fl-għoxrin jum wara l-publikazzjoni tagħha f'Il-Ġurnal Uffiċjali tal-Unjoni Ewropea.
      Artikolu 6
      Din id-Direttiva hi indirizzata lill-Istati Membri.

         Magħmul fi Brussel, id-9 ta’ Marzu 2010.

               Għall-Kummissjoni

               Il-President

            José Manuel BARROSO

         (1)  ĠU L 263, 9.10.2007, p. 1.

         (2)  ĠU L 103, 23.4.1991, p. 5.

         ANNESS I

                     1.

                     Il-Lista tal-Annessi tad-Direttiva 91/226/KEE tiġi emendat kif ġej:

                                 (a)

                                 it-titlu marbut mal-Appendiċi 3 tal-Anness II jinbidel b'dan li ġej:
                                 “Dokument ta’ informazzjoni għall-approvazzjoni tat-tip KE tal-komponenti”;

                                 (b)

                                 It-titolu marbut mal-Anness III jinbidel b'dan li ġej:

                                             “Anness III

                                             :

                                             Rekwiżiti dwar l-approvazzjoni tat-tip KE ta’ vettura fir-rigward tat-tqegħid ta' sistemi ta' trażżin tar-raxx

                                                         Appendiċi 1

                                                         :

                                                         Dokument ta' informazzjoni għall-approvazzjoni tat-tip KE ta' vettura

                                                         Appendiċi 2

                                                         :

                                                         Mudell taċ-ċertifikat tal-approvazzjoni tat-tip KE tal-vetturi”;

                                 (c)

                                 il-linja “ĊIFRI: (1 sa 9)” tinbidel b'dan li ġej:

                                             “L-Anness V

                                             :

                                             Figuri 1 sa 9”.

                     2.

                     L-Anness I tad-Direttiva 91/226/KEE huwa emendat kif ġej:

                                 (a)

                                 Il-punti 9, 10 u 11 jinbidlu b'dan li ġej:
                                 “9.   Fus li jista' jiġi miġbud lura

                                 ‘Fus li jista’ jiġi miġbud lura' tfisser fus kif iddefinit fl-Anness I punt 2.15 tad-Direttiva 97/27/KE.
                                 10.   Vettura mhux mgħobbija

                                 ‘Vettura mhux mgħobbija’ tfisser vettura li taħdem kif iddefinit fil-punt 2.6 tal-Anness I tad-Direttiva 2007/46/KE tal-Parlament Ewropew u tal-kunsill (*).
                                 11.   Il-profil ta' wiċċ it-tajer

                                 “Il-profil ta' wiċċ it-tajer” hija l-parti tat-tajer kif iddefinit fil-punt 2.8 tal-Anness II tad-Direttiva 92/23/KEE.

                                    (*)  ĠU L 263, 9.10.2007, p. 1.”;"

                                 (b)

                                 Jiżdiedu l-punti 13, 14 u 15:
                                 “13.   Vettura tal-irmonk tas-semitrailers

                                 ‘Vettura tal-irmonk tas-semitrailers’ tfisser vettura tal-irmonk kif iddefinit fil-punt 2.1.1.2.2. tal-Anness I tad-Direttiva 97/27/KE.
                                 14.   Massa ta' tagħbija massima teknikament permissibbli.

                                 ‘Il-massa ta' tagħbija massima teknikament permissibbli’ tfisser il-massa massima tal-vettura kif iddefinit fil-punt 2.6 tal-Anness I tad-Direttiva 97/27/KE.
                                 15.   Tip ta' vettura

                                 ‘Tip ta' vettura’ tfisser, fir-rigward tat-trażżin tar-raxx, vetturi kompluti, mhux kompluti jew ikkompletati, li mhumiex differenti fir-rigward tal-aspetti li ġejjin:

                                             —

                                             it-tip ta' strument ta' trażżin tar-raxx (installat fuq il-vettura),

                                             —

                                             tismija tat-tip tas-sistema ta' trażżin tar-raxx tal-manifattur.”

                     3.

                     L-Anness II tad-Direttiva 91/226/KEE huwa emendat kif ġej:

                                 (a)

                                 Il-punti 2 sa 3.4.3. jinbidlu b'dan li ġej:
                                 “2.   Applikazzjoni għall-approvazzjoni tat-tip KE tal-komponenti

                                 2.1.   L-applikazzjoni għall-approvazzjoni tat-tip KE tal-komponenti skont l-Artikolu 7 tad-Direttiva 2007/46/KE ta' tip ta' strument għat-trażżin tar-raxx għandha tintbagħat mill-manifattur.
                                 2.2.   Mudell tad-dokument ta’ informazzjoni jinsab fl-Appendiċi 3.
                                 2.3.   Dawn li ġejjin għandhom jintbagħtu lis-servizz tekniku responsabbli mit-twettiq tat-testijiet għall-approvazzjoni tat-tip:
                                 Erba' kampjuni: tlieta minnhom għat-testijiet u r-raba' biex jinżamm mil-laboratorju għal xi verifika sussegwenti. Il-laboratorju tat-testijiet jista' jeħtieġ aktar kampjuni.
                                 2.4.   Immarkar
                                 Kull kampjun irid jiġi mmarkat b'mod ċar u li ma jitħassarx bl-isem jew il-marka tad-ditta u indikazzjoni tat-tip u jinkludi spazju li jkun kbir biżżejjed għall-marka tal-approvazzjoni tat-tip KE għall-komponenti.
                                 3.   Għoti ta’ approvazzjoni tat-tip KE għall-komponenti

                                 3.1.   Jekk ir-rekwiżiti rilevanti jiġu sodisfatti, l-approvazzjoni tat-tip KE skont l-Artikolu 10 tad-Direttiva 2007/46/KE għandha tingħata.
                                 3.2.   Mudell għaċ-ċertifikat tal-approvazzjoni tat-tip KE jinsab fl-Appendiċi 4.
                                 3.3.   Numru ta' approvazzjoni f'konformità mal-Anness VII tad-Direttiva 2007/46/KE għandu jingħata lil kull tip ta' strument ta' trażżin tar-raxx approvat. L-istess Stat Membru ma għandux jassenja l-istess numru għal xi tip ieħor ta’ strument ta' trażżin tar-raxx.
                                 3.4.   Kull strument ta' trażżin tar-raxx f'konformità ma' tip approvat skont din id-Direttiva għandu jkollu marka ta' approvazzjoni tat-tip KE għall-komponenti li tkun imwaħħla b'mod li ma titħassarx u li tinqara malajr anke meta l-istrument jitqiegħed fil-vettura.
                                 3.5.   Is-simbolu ‘A’ għal strumenti tat-tip li jtaffu l-enerġija jew ‘S’ għal strumenti tat-tip tas-separatur arja/ilma għandhom jiżdiedu mal-marka ta' approvazzjoni skont il-punt 1.3. tal-Appendiċi tal-Anness VII tad-Direttiva 2007/46/KE.”

                                 (b)

                                 L-appendiċijiet 1 sa 4 jinbidlu b’dan li ġej:“
                                    Appendiċi 1

                                       Testijiet fuq strumenti għat-trażżin tar-raxx tat-tip li jtaffu l-enerġija

                                    1.   Il-prinċipju

                                    L-għan ta' dan it-test huwa li tiġi kkwantifikata l-ħila ta' strument li jilqa' fih l-ilma mmirat lejh permezz ta' sensiela ta' ġettijiet. L-apparat tat-test huwa maħsub biex joħloq mill-ġdid il-kundizzjonijiet li fihom l-istrument se jitħaddem meta jitqiegħed fuq vettura fir-rigward tal-volum u l-veloċità tal-ilma li jitla' mill-art mill-profil ta' wiċċ it-tajer.
                                    2.   Tagħmir

                                    Ara Figura 8 fl-Anness V għal deskrizzjoni tal-apparat tat-test.
                                    3.   Kundizzjonijiet tat-test

                                                3.1.

                                                It-testijiet iridu jitwettqu f'kamra magħluqa b'ambjent ta' arja qiegħda.

                                                3.2.

                                                It-temperatura tal-ambjent u t-temperatura tal-biċċiet tat-test trid tkun 21 (± 3) °C.

                                                3.3.

                                                Irid jintuża ilma dejonizzat.

                                                3.4.

                                                Il-biċċiet tat-test iridu jitlestew għal kull test bit-tixrib.

                                          4.   Proċedura

                                                4.1.

                                                Orbot tajjeb kampjun wiesa' 500 (+ 0/– 5) mm u għoli 750 mm tat-tagħmir li jrid jiġi ttestjat mal-pjanċa vertikali tat-tagħmir ta' ttestjar, filwaqt li tiżgura li l-kampjun jinsab sewwa fi ħdan il-limiti tar-reċipjent fejn jinġema' l-ilma, u li ebda ostaklu ma jista' jtajjar l-ilma 'l bogħod, kemm qabel kif ukoll wara l-impatt.

                                                4.2.

                                                Irregola r-rata tal-fluss tal-ilma għal 0,675 (+/– 0,01) l/s u mmira tal-inqas 90 1 u tal-aktar 120 1 għal fuq il-kampjun minn distanza orizzontali ta' 500 (+/– 2) mm (Figura 8 tal-Anness V).

                                                4.3.

                                                Ħalli l-ilma jqattar mill-kampjun fir-reċipjent tal-ilma. Ikkalkula l-perċentwali ta' ilma miġbur imqabbel mal-kwantità ta' ilma li jtir bħala raxx.

                                                4.4.

                                                Irrepeti t-test ħames darbiet fuq il-kampjun skont il-punti 4.2 u 4.3. Ikkalkula l-perċentwali medja tas-sensiela ta' ħames testijiet.

                                          5.   Riżultati

                                                5.1.

                                                Il-perċentwali medja kkalkulata fil-punt 4.4 trid tkun 70 % jew iktar.

                                                5.2.

                                                Jekk fi ħdan sensiela ta' ħames testijiet l-ogħla perċentwali u l-perċentwali l-iktar baxxa ta' ilma miġbur jitbiegħdu mill-perċentwali medja b'aktar minn 5 %, is-sensiela ta' ħames testijiet iridu jerġgħu jsiru.
                                                Jekk fi ħdan it-tieni sensiela ta' ħames testijiet l-ogħla perċentwali u l-perċentwali l-iktar baxxa ta' ilma miġbur għal darb'oħra jitbiegħdu mill-perċentwali medja b'aktar minn 5 % u jekk l-iżgħar valur ma jissodisfax ir-rekwiżiti tal-punt 5.1., ma għandhiex tingħata l-approvazzjoni tat-tip.

                                                5.3.

                                                Ittestja jekk il-pożizzjoni wieqfa tal-istrument tinfluwenzax ir-riżultati miksuba. Jekk dan ikun il-każ, il-proċedura deskritta fil-punti 4.1 sa 4.4 trid terġa' ssir fil-pożizzjoni li tagħti l-ogħla perċentwali u l-perċentwali l-iktar baxxa ta' ilma miġbur; ir-rekwiżiti tal-punt 5.2 jibqgħu fis-seħħ.
                                                Il-medja tar-riżultati individwali għandha mbagħad tittieħed biex toħroġ il-perċentwali medja. Din il-perċentwali medja trid tkun ta' 70 jew iktar.

                                    Appendiċi 2

                                       Testijiet fuq strumenti għat-trażżin tar-raxx tat-tip tas-separatur arja/ilma

                                    1.   Il-prinċipju

                                    Dan it-test huwa maħsub biex tiġi ddeterminata l-effikaċja ta' materjal poruż maħsub biex iżomm fih l-ilma li jitraxxex fuqu permezz ta' pulverizzatur ilma/arja li jaħdem bil-pressa.
                                    It-tagħmir li jintuża għat-test irid joħloq mill-ġdid il-kundizzjonijiet li fihom isib ruħu l-materjal, fir-rigward ta' volum u veloċità tar-raxx tal-ilma ġġenerat mit-tajers, kieku kellu jitqiegħed fuq vettura.
                                    2.   Tagħmir

                                    Ara Figura 9 fl-Anness V għal deskrizzjoni tal-apparat tat-test.
                                    3.   Kundizzjonijiet tat-test

                                                3.1.

                                                It-testijiet iridu jitwettqu f'kamra magħluqa b'ambjent ta' arja qiegħda.

                                                3.2.

                                                It-temperatura tal-ambjent u t-temperatura tal-biċċiet tat-test trid tkun 21 (± 3) °C.

                                                3.3.

                                                Irid jintuża ilma dejonizzat.

                                                3.4.

                                                Il-biċċiet tat-test iridu jitlestew għal kull test bit-tixrib.

                                          4.   Proċedura

                                                4.1.

                                                Orbot kampjun 305 × 100 mm bil-wieqaf fl-apparat tat-test, ivverifika li m'hemmx spazju bejn il-kampjun u l-pjanċa milwija ta' fuq u li t-trej jinsab sewwa f'postu. Imla t-tank tal-pulverizzatur b'1 ± 0,005 litri ta' ilma u dan qiegħdu kif deskritt fid-dijagramma.

                                                4.2.

                                                Il-pulverizzatur irid jiġi regolat kif ġej:

                                                            pressjoni (fil-pulverizzatur): 5 bar + 10 %/– 0 %

                                                            rata ta' fluss: 1 litru/minuta ± 5 sekondi

                                                            pulverizzazzjoni: ċirkulari, 50 ± 5 mm bħala dijametru b'distanza ta' 200 ± 5 mm mill-kampjun, żennuna 5 ± 0,1 mm bħala dijametru.

                                                4.3.

                                                Ippulverizza sakemm ma jibqax aktar ilma u żomm nota tal-ħin meħud. Ħalli l-ilma joħroġ mill-kampjun fit-trej għal 60 sekonda u kejjel il-volum ta' ilma miġbur. Kejjel il-kwantità ta' ilma li jibqa' fit-tank tal-pulverizzatur. Ikkalkula l-perċentwali bil-volum ta' ilma miġbur imqabbel mal-volum ta' ilma ppulverizzat.

                                                4.4.

                                                Irrepeti t-test ħames darbiet u kkalkula l-perċentwali medja tal-kwantità miġbura. Ivverifika qabel kull test li t-trej, it-tank tal-pulverizzatur u l-kontenitur tal-kejl ikunu nixfin.

                                          5.   Riżultati

                                                5.1.

                                                Il-perċentwali medja kkalkulata fil-punt 4.4 trid tkun 85 % jew aktar.

                                                5.2.

                                                Jekk fi ħdan sensiela ta' ħames testijiet l-ogħla perċentwali u l-perċentwali l-iktar baxxa ta' ilma miġbur jitbiegħdu mill-perċentwali medja b'aktar minn 5 %, is-sensiela ta' ħames testijiet jridu jsiru mill-ġdid. Jekk fi ħdan it-tieni sensiela ta' testijiet l-ogħla perċentwali u l-perċentwali l-iktar baxxa ta' ilma miġbur għal darb'oħra jitbiegħdu mill-perċentwali medja b'aktar minn 5 % u l-iżgħar valur ma jissodisfax ir-rekwiżiti tal-punt 5.1., ma għandhiex tingħata l-approvazzjoni tat-tip.

                                                5.3.

                                                Fejn il-pożizzjoni wieqfa tal-istrument tinfluwenza r-riżultati miksuba, il-proċedura deskritta fil-punti 4.1 sa 4.4 trid issir mill-ġdid fil-pożizzjonijiet li jagħtu l-ogħla perċentwali u l-iktar perċentwali baxxa ta' ilma miġbur; ir-rekwiżiti tal-punt 5.2 jibqgħu fis-seħħ.
                                                Ir-rekwiżit tal-punt 5.1 jibqa' fis-seħħ biex jingħataw ir-riżultati ta' kull test.

                                    Appendiċi 3
                                    Dokument ta' informazzjoni Nru … marbut mal-approvazzjoni tat-tip KE tal-komponenti ta' strumenti ta' trażżin tar-raxx (Direttiva 91/226/KEE)
                                    L-informazzjoni li ġejja, jekk applikabbli, trid tiġi pprovduta fi tliet kopji u trid tinkludi werrej. Kull disinn irid jiġi pprovdut fi skala adatta u b’detall suffiċjenti fuq daqs A4 jew fuq folder ta’ format A4. Ir-ritratti, jekk ikun hemm, iridu juru dettall suffiċjenti.
                                    Jekk is-sistemi, il-komponenti jew l-unitajiet tekniċi separati għandhom kontrolli elettroniċi, trid tiġi pprovduta l-informazzjoni dwar it-tħaddim tagħhom.
                                    0.   ĠENERALI

                                                0.1.

                                                Il-marka (l-isem kummerċjali tal-manifattur):

                                                0.2.

                                                Tip:

                                                0.5.

                                                Isem u indirizz tal-manifattur:

                                                0.7.

                                                Fil-kaz ta’ komponenti u unitajiet tekniċi separati, post u metodu ta’ twaħħil tal-marka ta’ approvazzjoni KE:

                                                0.8.

                                                L-indirizz(i) tal-impjant(i) tal-immuntar:

                                          1.   DESKRIZZJONI TAL-ISTRUMENT

                                                1.1.

                                                Deskrizzjoni teknika tal-istrument ta' trażżin tar-raxx li tindika l-prinċipju fiżiku operattiv u t-test rilevanti li għalih irid jiġi suġġett.

                                                1.2.

                                                Materjali użati:

                                                1.3.

                                                Disinn(i) b'biżżejjed dettall u ta' skala xierqa biex dan (jew dawn) jiġi/jiġu identifikat/i. Id-disinn irid juri l-ispazju maħsub għall-marka tal-approvazzjoni tat-tip KEE tal-komponenti:
                                                Data
                                                Iffirmat

                                    Appendiċi 4

                                    Test ta 'immaġni

                                       MUDELL
                                       (Format massimu: A4 (210 x 297 mm))
                                       ĊERTIFIKAT TA’ APPROVAZZJONI TAT-TIP KE
                                       Timbru tal-awtorità ta' approvazzjoni tat-tip
                                       Komunikazzjoni li tikkonċerna:
                                       Approvazzjoni tat-tip KE
                                       Estensjoni tal-approvazzjoni tat-tip KE
                                       Ċaħda tal-approvazzjoni tat-tip KE
                                       Revoka tal-approvazzjoni tat-tip KE
                                       ta' tip ta' vettura/komponent/unità teknika separata (1) f'dak li jirrigwardja d-Direttiva 91/226/KEE, kif l-aħħar emendata bid-Direttiva tal-Kummissjoni 2010/19/UE (2)
                                       Numru tal-approvazzjoni tat-tip:
                                       Raġuni għall-estensjoni:
                                       TAQSIMA I
                                       0.1. Il-marka (l-isem kummerċjali tal-manifattur):
                                       0.2. Tip:
                                       0.3. Mezz ta’ identifikazzjoni tat-tip, jekk immarkat fuq il-vettura/komponent/unità teknika separata (1) (3)
                                       0.3.1. Fejn jinsab l-immarkar:
                                       0.4. Kategorija ta' vettura (4)
                                       0.5. Isem u indirizz tal-manifattur:
                                       0.7. Fil-kaz ta’ komponenti u unitajiet tekniċi separati, post u metodu ta’ twaħħil tal-marka ta’ approvazzjoni KE:
                                       0.8. L-indirizz(i) tal-impjant(i) tal-immuntar:
                                       TAQSIMA II
                                       1. Tagħrif addizzjonali (fejn applikabbli): Ara l-Addendum
                                       2. Is-servizz tekniku responsabbli għat-twettiq tat-testijiet:
                                       3. Id-data tar-rapport tat-test:
                                       4. In-numru tar-rapport tat-test:
                                       5. Rimarki (jekk hemm): Ara l-Addendum
                                       6. Post:
                                       7. Data:
                                       8. Firma:
                                       9. Qed jiġi mehmuż l-indiċi tal-pakkett ta' informazzjoni ddepożitat mal-awtorità għall-approvazzjoni, li tista' tintalab kopja tiegħu.
                                       (1) Ħassar fejn ma japplikax.
                                       (2) ĠU L 72, 20.3.2010, p. 17.
                                       (3) Jekk il-mezz ta' identifikazzjoni tat-tip ikun fih karattri li mhumiex rilevanti għad-deskrizzjoni tal-vettura, ta' komponent jew ta' tipi ta' unità teknika separata koperti b'dan iċ-ċertifikat tal-approvazzjoni tat-tip, karattri bħal dawn għandhom ikunu rappreżentati fid-dokumentazzjoni bis-simbolu: ‘?’ (pereżempju ABC??123??).
                                       (4) Kif definit fl-Anness II A tad-Direttiva 2007/46/KE.

                                       Addendum
                                       għaċ-ċertifikat tal-approvazzjoni tat-tip KE Nru … dwar l-approvazzjoni tat-tip tal-komponenti tal-istrumenti ta' trażżin tar-raxx fir-rigward tad-Direttiva 91/226/KEE, kif emendata l-aħħar bid-Direttiva 2010/19/UE
                                       1.   Informazzjoni addizzjonali

                                                   1.1.

                                                   Prinċipju operattiv tal-istrument: separatur assorbiment ta' enerġija/arja/ilma (1):

                                                   1.2.

                                                   Karatteristiċi tal-istrumenti ta' trażżin tar-raxx (deskrizzjoni fil-qosor, marka jew isem, numru/i):

                                                   5.

                                                   Rimarki (jekk hemm):

                                 ”

                     4.

                     L-Anness III tad-Direttiva 91/226/KEE jiġi emendat kif ġej:

                                 (a)

                                 Il-punti 0.1 u 0.2 jinbidlu b’dan li ġej:
                                 “AMBITU

                                             0.1.

                                             Il-vetturi tal-kategorija N u O, għajr għall-vetturi off-road kif iddefinit fl-Anness II tad-Direttiva 2007/46/KE, għandhom jinbnew u/jew ikollhom fuqhom sistemi ta' trażżin tar-raxx b'tali mod li jissodisfaw ir-rekwiżiti stabbiliti f'dan l-Anness. Fil-każ ta' vetturi bix-xażi/kabina, dawn ir-rekwiżiti jistgħu jiġu applikati biss għar-roti mgħottija mill-kabina.
                                             Għall-vetturi tal-kategorija N1 u N2 b'massa ta' tagħbija massima permissibbli li ma taqbiżx 7.5 tunnellati, ir-rekwiżiti tad-Direttiva 78/549/KEE (**) jistgħu jiġu applikati bħala alternattiva għar-rekwiżiti ta' din id-Direttiva fuq talba tal-manifattur.

                                             0.2.

                                             Ir-rekwiżiti ta' dan l-Anness marbuta mal-istrumenti tat-trażżin tar-raxx, kif iddefinit fil-punt 4 tal-Anness I, mhumiex mandatorji għall-vetturi tal-katogoriji N, O1 u O2 b'massa ta' tagħbija massima permissibbli li ma taqbiżx 7.5 tunnellati, vetturi bix-xażi/kabina, vetturi mingħajr bodi jew vetturi li fuqhom il-preżenza ta' strumenti ta' trażżin tar-raxx tkun inkompatibbli mal-użu tagħhom. Iżda, jekk dawn l-istrumenti jitqiegħdu fuq dawn il-vetturi, iridu jkunu konformi mar-rekwiżiti ta' din id-Direttiva.

                                    (**)  ĠU L 168, 26.6.1978, p. 45.”;"

                                 (b)

                                 Il-punt 4 jinbidel b’dan li ġej:
                                 “4.   Pożizzjoni tal-valance ta' barra

                                 Id-distanza ‘c’ bejn il-wiċċ lonġitudinali tanġenzjali mal-wiċċ ta' barra tat-tajer, apparti minn xi nefħa fit-tajer qrib l-art, u t-tarf ta' ġewwa tal-valance ma jistax jaqbeż il-100 mm (Figuri 1a u 1b tal-Anness V).”;

                                 (c)

                                 Il-punti 4.1. u 4.2 huma mħassra;

                                 (d)

                                 Il-punt 7.1.1. jinbidel b'dan li ġej:

                                             “7.1.1.

                                             Il-madgards iridu jgħattu ż-żona minnufih fuq in-naħa ta' fuq, ta' quddiem u ta' wara t-tajer jew tajers bil-mod li ġej:

                                                         (a)

                                                         fil-każ ta' fus wieħed jew aktar minn fus wieħed, it-tarf ta' quddiem (C) irid jinġibed 'il quddiem biex jilħaq linja O-Z fejn θ (theta) ma tkunx aktar minn 45° 'il fuq mill-orizzontali.
                                                         It-tarf ta' wara nett (Figura 2 tal-Anness V) irid jinġibed 'l isfel b'mod li ma jkunx aktar minn 100mm 'il fuq minn linja orizzontali li tgħaddi miċ-ċentru tar-rota;

                                                         (b)

                                                         fil-każ ta' aktar minn fus wieħed l-angolu θ huwa marbut biss mal-fus ta' quddiem nett u r-rekwiżit marbut mal-għoli tat-tarf ta' wara nett japplika biss għall-fus ta' wara nett;

                                                         (c)

                                                         il-madgard irid ikollu wisa' totali ‘q’ (figura 1a tal-Anness V) li tkun tal-inqas biżżejjed biex tgħatti l-wisa' tat-tajer ‘b’ jew il-wisa' kollha taż-żewġ tajers ‘t’ fil-każ ta' roti doppji, filwaqt li jittieħed kont tal-estremitajiet għall-unità tajer/rota speċifikata mill-manifattur. Id-dimensjonijiet ‘b’ u ‘t’ għandhom jitkejlu mal-għoli tal-ħabb, esklużi xi marki, strixxi, faxxi ta' protezzjoni, eċċ, fuq il-ġnub tat-tajer.”;

                                 (e)

                                 Il-punt 7.1.3. jinbidel b'dan li ġej:

                                             “7.1.3.

                                             Jekk il-madgards ikunu magħmula minn ħafna komponenti, meta jitqiegħdu, dawn ma għandux ikun fihom xi ftuħ li jippermetti lir-raxx joħroġ waqt li l-vettura tkun miexja. Dan ir-rekwiżit jitqies bħala li huwa sodisfatt jekk, meta l-vettura tkun mgħobbija jew mhux mgħobbija, kull titjir radjali li jispara 'l barra miċ-ċentru tar-rota minn fuq il-wisa' kollha tal-wiċċ tat-tajer li jkun qed idur u fi ħdan il-medda mgħottija mill-madgard jolqot dejjem xi parti mis-sistema tat-trażżin tar-raxx.”;

                                 (f)

                                 Il-punti 7.2.1, 7.2.2 u 7.2.3 jinbidlu b'dan li ġej:

                                             “7.2.1.

                                             Fil-każ ta' fus wieħed, it-tarf ta' taħt tal-valance ta' barra ma jistax ikun lil hinn mid-distanzi jew ir-raġġi li ġejjin, kif jitkejjel miċ-ċentru tar-rota, għajr għat-trufijiet ta' taħt nett li jistgħu jkunu għat-tond (Figura 2 tal-Anness V).
                                             Sospensjoni tal-arja:

                                                                     (a)

                                                                     Fusien ma' sterings jew roti self-stering:

                                                                                Mit-tarf ta' quddiem (lejn in-naħa ta' quddiem tal-vettura) (il-ponta C)

                                                                                Lejn it-tarf ta' wara (lejn in-naħa ta' wara tal-vettura) (il-ponta A)

                                                         Rv ≤ 1,5 R

                                                                     (b)

                                                                     Fusien ma' roti mingħajr stering:

                                                                                Mit-tarf ta' quddiem (il-ponta C)

                                                                                Lejn it-tarf ta' wara (il-ponta A)

                                                         Rv ≤ 1,25 R

                                                   Saspenxin mekkanika

                                                         (a)

                                                         każ ġenerali } Rv ≤ 1,8 R

                                                         (b)

                                                         roti mingħajr stering għal vetturi b'massa ta' tagħbija teknikament permissibbli ta' aktar minn 7,5 t } Rv ≤ 1,5 R
                                                         fejn R huwa r-raġġ tat-tajer imwaħħal fuq il-vettura, u Rv id-distanza, espressa bħala raġġ, li fiha jinsab it-tarf ta' isfel tal-valance ta' barra.

                                             7.2.2.

                                             Fil-każ ta' aktar minn fus wieħed ir-rekwiżiti stabbiliti fil-punt 7.2.1. ma japplikawx bejn l-uċuħ trasversali weqfin li jgħaddu miċ-ċentru tal-ewwel u l-aħħar fus fejn il-valance ta' barra jista' jkun dritt biex jiżgura l-kontinwità tas-sistema ta' trażżin tar-raxx. (Figura 4 tal-Anness V).

                                             7.2.3.

                                             Id-distanza bejn l-ogħla punti u l-iktar punti baxxi tas-sistema ta' trażżin tar-raxx (madgard u valance ta' barra) imkejla fi kwalunkwe profil bi dritt mal-madgard (ara l-figuri 1b u 2 fl-Anness V) ma tridx tkun ta' inqas minn 45 mm fil-punti kollha fuq in-naħa ta' wara ta' linja wieqfa li tgħaddi miċ-ċentru tar-rota jew tal-ewwel rota fil-każ ta' aktar minn fus wieħed. Din id-dimensjoni tista' titnaqqas bil-ftit il-ftit quddiem din il-linja.”;

                                 (g)

                                 Jiddaħħlu l-punti 7.2.5 u 7.2.6. li ġejjin:

                                             “7.2.5.

                                             Ir-rekwiżiti tal-punti 7.2.3 u 7.2.4 jistgħu ma jiġux rispettati lokalment meta l-valance tkun magħmula minn elementi differenti b'moviment relattiv.

                                             7.2.6.

                                             It-tractors għas-semitrailers b'xażi baxx (iddefinit fil-punt 6.20 tal-istandard ISO 612 tl-1978), jiġifieri dawk li jista' jkollhom għoli tal-kavilja mill-art ta' 1 100 mm jew inqas, jistgħu jkunu ddisinjati b'mod li jiġu eżentati mir-rekwiżiti tal-punti 7.1.1.a, 7.1.3 u 7.2.4. F'dan ir-rigward, mudgards u valances jistgħu ma jgħattux iż-żona minnufih 'il fuq mit-tajers tal-fusien ta' wara, meta dawn it-trakters jiġu gganċjati ma' semi-trailer, sabiex jiġi evitat li titfarrak is-sistema ta' trażżin tar-raxx. Iżda, il-madgards u l-valances ta' dawn il-vetturi jridu jkunu konformi mar-rekwiżiti tal-punti ta' hawn fuq, f'setturi li huma aktar minn 60° mil-linja wieqfa li tgħaddi miċ-ċentru tar-rota, quddiem u wara dawn it-tajers.
                                             Dawn il-vetturi għalhekk iridu jkunu ddisinjati b'mod li jissodisfaw ir-rekwiżiti stabbiliti fl-ewwel paragrafu meta jitħaddmu mingħajr semi-trailer.
                                             Sabiex ikunu jistgħu jilħqu dawn ir-rekwiżiti, il-madgards u l-valances jistgħu, pereżempju, ikun fihom parti li tinqala'.”;

                                 (h)

                                 Il-punt 7.3.1. jinbidel b'dan li ġej:

                                             “7.3.1.

                                             Il-wisa' tal-widna trid tissodisfa r-rekwiżit għal ‘q’ fil-punt 7.1.1 (c), għajr fejn il-widna tkun ġewwa l-madgards, f'liema każ trid tal-inqas tkun daqs il-wisa' ta' wiċċ it-tajer.
                                             Il-wisa' tal-parti tal-widna ta' kontra x-xita li tkun taħt il-madgard trid tissodisfa l-kondizzjoni stabbilita f'dan il-paragrafu b'tolleranza ta' 10 mm fuq kull naħa.”;

                                 (i)

                                 Il-punt 7.3.3. jinbidel b'dan li ġej:

                                             “7.3.3.

                                             L-għoli massimu tat-tarf ta' taħt ma jridx jaqbeż 200 mm (Figura 3 tal-Anness V).
                                             Id-distanza tiżdied sa 300 mm fil-każ tal-aħħar fus fejn id-distanza radjali tat-tarf ta' taħt tal-valancing ta' barra, Rv, ma jaqbiżx id-dimensjonijiet tar-raġġ tat-tajers imqiegħda fuq ir-roti ta' dan il-fus.
                                             L-għoli massimu tat-tarf ta' isfel tal-widna ta' kontra x-xita apparagun mal-art, jista' jogħla sa 300 mm jekk il-manifattur jidhirlu li huwa teknikament xieraq fir-rigward tal-karatteristiċi tas-saspenxin.”;

                                 (j)

                                 Fil-punt 7.3.5., ir-referenza għall-“Figura 4b” tinbidel b'referenza għall-“Figura 4 tal-Anness V”.

                                 (k)

                                 Il-punt 9.3.2.1. jinbidel b'dan li ġej:

                                             “9.3.2.1.

                                             It-tarf ta' isfel tal-istrument ta' trażżin tar-raxx ma għandux ikun aktar minn 200 mm mill-art.
                                             L-għoli massimu tat-tarf ta' isfel tal-widna ta' kontra x-xita apparagun mal-art, jista' jogħla sa 300 mm jekk il-manifattur jidhirlu li huwa teknikament xieraq fir-rigward tal-karatteristiċi tas-saspenxin.”;

                                 (l)

                                 Jiddaħħal il-punt 10 li ġej:

                                             “(10)

                                             Fil-każ ta' aktar minn fus wieħed, is-sistema ta' trażżin tar-raxx ta' fuss minnhom, li mhuwiex dak li qiegħed l-aktar lura, jista' ma jkollhiex għalfejn tgħatti l-wisa' kollha ta' wiċċ it-tajer fejn hemm, lokalment, il-possibilità ta' ndħil bejn is-sistema ta' trażżin tar-raxx u l-istruttura tal-fusien jew tas-saspenxin jew tat-tilar tal-vettura.”;

                                 (m)

                                 l-Appendiċi jitħassar;

                                 (n)

                                 jiżdiedu l-Appendiċijiet 1 u 2 kif gej:“
                                    Appendiċi 1
                                    DOKUMENT TA’ INFORMAZZJONI Nru. … MARBUT MAL-APPROVAZZJONI TAT-TIP KE TA' VETTURA FIR-RIGWARD TAT-TQEGĦID TA' SISTEMI TA' TRAŻŻIN TAR-RAXX (DIRETTIVA 91/226/KEE, KIF EMENDATA L-AĦĦAR BID-DIRETTIVA 2010/19/UE) (***)

                                       (Għan-Noti ta' Spjegazzjoni jekk jogħġbok irreferi għall-Anness I tad-Direttiva 2007/46/KE)

                                    L-informazzjoni li ġejja, jekk applikabbli, trid tiġi pprovduta fi tliet kopji u trid tinkludi werrej. Kull disinn irid jiġi pprovdut fi skala adatta u b’detall suffiċjenti fuq daqs A4 jew fuq folder ta’ format A4. Ir-ritratti, jekk ikun hemm, iridu juru dettall suffiċjenti.
                                    Jekk is-sistemi, il-komponenti jew l-unitajiet tekniċi individwali għandhom kontrolli elettroniċi, trid tiġi pprovduta l-informazzjoni dwar it-tħaddim tagħhom.
                                    0.   ĠENERALI
                                    0.1.   Il-marka (l-isem kummerċjali tal-manifattur):
                                    0.2.   Tip:

                                                0.2.1.

                                                Isem(ismijiet) kummerċjali (jekk disponibbli):

                                          0.3.   Mezzi ta' identifikazzjoni tat-tip, jekk indikat fuq il-vettura (b)

                                                0.3.1.

                                                Fejn jinsab l-immarkar:

                                          0.4.   Kategorija tal-vettura (c):
                                    0.5.   Isem u indirizz tal-manifattur:
                                    0.8.   L-indirizz(i) tal-impjant(i) tal-immuntar:
                                    1.   KARATTERISTIĊI TA’ KONSTRUZZJONI ĠENERALI TAL-VETTURA
                                    1.1.   Ritratti u/jew disinji ta’ eżempju rappreżentattiv tal-vettura:
                                    1.3.   L-għadd tal-fusien u roti:

                                                1.3.1.

                                                L-għadd u l-pożizzjoni tal-fusien b'roti doppji:

                                                1.3.2.

                                                Għadd u pożizzjoni tal-fusien bi stering

                                          2.   MASES U DIMENSJONIJIET (f) (g)
                                    (f’kg u mm) (Irreferi għad-disinn fejn applikabbli)
                                    2.1.   Il-bażi minn fus sa fus (mgħobbi kompletament) (g) (l):
                                    2.6.   Il-massa tal-vettura miexja (massimu u minimu għal kull varjant)
                                    Il-massa tal-vettura bil-karozzerija u, fil-każ ta' vettura tal-irmonk ta' kategorija għajr għal M1, b'tagħmir ta' gganċjar, jekk imqiegħed mill-manifattur, f'kundizzjoni ta' sewqan, jew il-massa tax-xażi jew tax-xażi bil-kabina, mingħajr karozzerija u/jew tagħmir ta' gganċjar jekk il-manifattur ma jqegħidx il-karozzerija u/jew it-tagħmir ta' gganċjar (inklużi likwidi, għodda, rota żejda, jekk tkun imqiegħda, u s-sewwieq u, għal karozzi tal-linja u kowċis, kunduttur jekk ikun hemm sit għall-kunduttur fil-vettura) (h) (massimu u minimu għal kull varjant):

                                                2.6.1.

                                                Distribuzzjoni ta’ din il-massa fost il-fusien u, fil-każ ta’ semi-trailer jew trailer b’fus fin-nofs, tagħbija fuq il-punt ta’ gganċjar (massimu u minimu għal kull varjant):

                                          2.8.   Massa massima ta' tagħbija teknikament permissibbli ddikjarata mill-manifattur (i) (3):
                                    9.   KAROZZERIJA
                                    9.20.   Sistema ta' trażżin tar-raxx

                                                9.20.0.

                                                Preżenza: iva/le/mhux kompluta (1)

                                                9.20.1.

                                                Deskrizzjoni qasira tal-vettura fir-rigward tas-sistema ta’ trażżin tar-raxx tagħha u l-komponenti konstitwenti:

                                                9.20.2.

                                                Disinji dettaljati tas-sistema ta' trażżin tar-raxx u l-pożizzjoni tagħha fuq il-vettura li juru d-dimensjonijiet speċifikati fil-Figuri fl-Anness V tad-Direttiva 91/226/KEE u meqjusa l-estremitajiet tal-kombinazzjonijiet tajer/rota:

                                                9.20.3.

                                                Numru/i tal-approvazzjoni tat-tip tal-istrument(i) ta' trażżin tar-raxx, jekk disponibbli:

                                          Data, Fajl

                                    Appendiċi 2

                                    Test ta 'immaġni

                                       MUDELL
                                       (Format massimu: A4 (210 x 297 mm))
                                       ĊERTIFIKAT TA’ APPROVAZZJONI TAT-TIP KE
                                       Timbru tal-awtorità ta' approvazzjoni tat-tip
                                       Komunikazzjoni li tikkonċerna:
                                       Approvazzjoni tat-tip KE (1)
                                       Estensjoni tal-approvazzjoni tat-tip KE (1)
                                       Ċaħda tal-approvazzjoni tat-tip KE (1)
                                       Irtirar tal-approvazzjoni tat-tip KE (1)
                                       ta' tip ta' vettura/komponent/unità teknika separata f'dak li jirrigwardja d-Direttiva 91/226/KEE, kif emendata l-aħħar bid-Direttiva 2010/19/UE (1)
                                       Numru tal-approvazzjoni tat-tip:
                                       Raġuni għall-estensjoni:
                                       TAQSIMA I
                                       0.1. Il-marka (l-isem kummerċjali tal-manifattur):
                                       0.2. Tip:
                                       0.3. Mezz ta’ identifikazzjoni tat-tip, jekk immarkat fuq il-vettura/komponent/unità teknika separata (1) (2)
                                       0.3.1. Fejn jinsab l-immarkar:
                                       0.4. Il-kategorija tal-vettura (2) (3)
                                       0.5. Isem u indirizz tal-manifattur:
                                       0.7. Fil-kaz ta’ komponenti u unitajiet tekniċi separati, post u metodu ta’ twaħħil tal-marka ta’ approvazzjoni KE:
                                       0.8. L-indirizz(i) tal-impjant(i) tal-immuntar:
                                       TAQSIMA II
                                       1. Tagħrif addizzjonali (fejn applikabbli): Ara l-Addendum
                                       2. Is-servizz tekniku responsabbli għat-twettiq tat-testijiet:
                                       3. Id-data tar-rapport tat-test:
                                       4. In-numru tar-rapport tat-test:
                                       5. Rimarki (jekk hemm): Ara l-Addendum
                                       6. Post:
                                       7. Data:
                                       8. Firma:
                                       9. Qed jiġi mehmuż l-indiċi tal-pakkett ta' informazzjoni ddepożitat mal-awtorità għall-approvazzjoni, li tista' tintalab kopja tiegħu.
                                       (1) Ħassar fejn ma japplikax.
                                       (2) Jekk il-mezz ta' identifikazzjoni tat-tip ikun fih karattri li mhumiex rilevanti għad-deskrizzjoni tal-vettura, ta' komponent jew ta' tipi ta' unità teknika separata koperti b'dan iċ-ċertifikat tal-approvazzjoni tat-tip, karattri bħal dawn għandhom ikunu rappreżentati fid-dokumentazzjoni bis-simbolu: ‘?’ (pereżempju ABC??123??).
                                       (3) Kif definit fl-Anness II A tad-Direttiva 2007/46/KE

                                       Addendum
                                       GĦAĊ-ĊERTIFIKAT TAL-APPROVAZZJONI TAT-TIP KE Nru … DWAR L-APPROVAZZJONI TAT-TIP TA' VETTURA FIR-RIGWARD TAD- DIRETTIVA 91/226/KEE KIF EMENDATA L-AĦĦAR BID-DIRETTIVA 2010/19/KE
                                       1.   Informazzjoni addizzjonali

                                                   1.1.

                                                   Karatteristiċi tal-istrumenti tat-trażżin tar-raxx (tip, deskrizzjoni fil-qosor, marka jew isem, numru/i tal-approvazzjoni tat-tip tal-komponenti):

                                             5.   Kummenti (jekk hemm)

                                 ”

            (1)  Ħassar fejn ma japplikax.

            (***)  Għall-vetturi tal-kategorija N1 u dawk tal-kategorija N2 b'massa massima ta' tagħbija teknikament permissibbli li ma taqbiżx is-7.5 tunnellati bl-użu tad-deroga tal-punt 0.1 tal-Anness III ta' din id-Direttiva, jista' jintuża d-dokument ta' informazzjoni stabbilit fl-Anness II tad-Direttiva 78/549/KEE.

         ANNESS II

               “ANNESS V

                  FIGURI

                  Figura 1a

                  Wisa' (q) tal-madgard (a) u pożizzjoni tal-valance (j)

                  Figura 1b

                  Eżempju ta' kejl tal-valance ta' barra

                  Figura 2

                  Dimensjonijiet tal-madgard u l-valance ta' barra

                  Figura 3

                  Pożizzjoni tal-madgard u l-widna ta' kontra x-xita

                  Figura 4

                  Dijagramma li turi apparat ta' sistema ta' trażżin tar-raxx (madgard, widna ta' kontra x-xita, valance ta' barra) li fih strumenti ta' trażżin tar-raxx (assorbituri tal-enerġija) għal aktar minn fus wieħed

                  Figura 5

                  Dijagramma li turi apparat ta' sistema ta' trażżin tar-raxx li fih strumenti ta' trażżin tar-raxx (assorbenti tal-enerġija) għal fusien fuq roti mingħajr stering jew self-steering

                  (Anness III - punti 6.2 u 8)

                  Figura 6

                  Dijagramma li turi apparat ta' sistema ta' trażżin tar-raxx li fih strumenti ta' trażżin tar-raxx b'separaturi arja/ilma għal fusien fuq roti mingħajr stering jew self-steering

                  Figura 7

                  Dijagramma li turi apparat ta' sistema ta' trażżin tar-raxx li fih strumenti ta' trażżin tar-raxx (madgard, widna ta' kontra x-xita, valance ta' barra) għal aktar minn fus wieħed fejn id-distanza bejn it-tajers ma taqbiżx 300 mm

                  Figura 8

                  Apparat ta' ttestjar għal strumenti ta' trażżin tar-raxx li jassorbu l-enerġija

                  (Anness II, Appendiċi 1)

                  Figura 9

                  Apparat ta' ttestjar għal strumenti ta' trażżin tar-raxx bis-separatur arja/ilma

                  (Anness II, Appendiċi 2)

               ”


title: 2006/70/KE: Direttiva tal-Kummissjoni 2006/70/KE ta’ l- 1 ta' Awwissu 2006 li tistabbilixxi miżuri implimentattivi għad-Direttiva 2005/60/KE tal-Parlament Ewropew u tal-Kunsill dwar id-definizzjoni ta’ persuni esposti politikament u l-kriterji tekniċi għal proċeduri ssimplifikati tad-diliġenza dovuta mal-klijent u għal eżenzjoni għal raġunijiet ta’ attività finanzjarja mwettqa fuq bażi okkażjonali jew limitata ħafna

text:
               2.12.2008

               MT

               Il-Ġurnal Uffiċjali ta’ l-Unjoni Ewropea

               247

         DIRETTIVA TAL-KUMMISSJONI 2006/70/KE
   ta’ l-1 ta' Awwissu 2006
   li tistabbilixxi miżuri implimentattivi għad-Direttiva 2005/60/KE tal-Parlament Ewropew u tal-Kunsill dwar id-definizzjoni ta’ “persuni esposti politikament” u l-kriterji tekniċi għal proċeduri ssimplifikati tad-diliġenza dovuta mal-klijent u għal eżenzjoni għal raġunijiet ta’ attività finanzjarja mwettqa fuq bażi okkażjonali jew limitata ħafna
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2005/60/KE tal-Parlament Ewropew u tal-Kunsill tas-26 ta’ Ottubru 2005 dwar il-prevenzjoni tal-użu tas-sistema finanzjarja għall-iskop tal-ħasil tal-flus u l-finanzjament tat-terroriżmu (1), u b’mod partikolari l-punti (a), (b) u (d) tal-Artikolu 40(1) tagħha,
   Billi:

               (1)

               Id-Direttiva 2005/60/KE tesiġi li l-istituzzjonijiet u l-persuni koperti għandhom japplikaw, fuq bażi ta’ sensittività għar-riskji, miżuri msaħħa ta’ diliġenza dovuta mal-klijent fejn għandhom x’jaqsmu tranżazzjonijiet jew relazzjonijiet kummerċjali ma’ persuni li huma esposti politikament li r-residenza tagħhom hija fi Stat Membru ieħor jew f’pajjiż terz. Fil-kuntest ta’ din l-analiżi tar-riskju, ikun xieraq li r-riżorsi tal-istituzzjonijiet u l-persuni koperti jkunu ffukati b’mod partikolari fuq prodotti u tranżazzjonijiet li huma kkaratterizzati minn riskju għoli ta’ ħasil tal-flus. Persuni li huma esposti politikament huma persuni fdati b’funzjonijiet pubbliċi prominenti, il-membri immedjati tal-familji ta’ dawn il-persuni, kif ukoll persuni magħrufa bħala li huma assoċjati mill-qrib ma’ dawn il-persuni. Sabiex titwettaq applikazzjoni koerenti tal-kunċett ta’ persuna esposta politikament, meta jiġu ddeterminati l-gruppi ta’ persuni koperti jkun essenzjali li jitqiesu d-differenzi soċjali, politiċi u ekonomiċi bejn il-pajjiżi kkonċernati.

               (2)

               Istituzzjonijiet u persuni koperti mid-Direttiva 2005/60/KE jista’ ma jirnexxilhomx jidentifikaw klijent bħala li jaqa’ f’waħda mill-kategoriji ta’ persuni esposti politikament, minkejja l-fatt li jkunu ħadu miżuri raġonevoli u xierqa f’dan ir-rigward. F’dawn iċ-ċirkustanzi, huma u jimplimentaw is-setgħat tagħhom f'rabta mal-applikazzjoni ta' din id-Direttiva, l-Istati Membri għandhom iqisu b'mod xieraq il-ħtieġa li ma jattribwixxux responsabbiltà awtomatika lil dawk il-persuni għal tali nuqqas. L-Istati Membri għandhom jikkunsidraw ukoll li jiffaċilitaw konformità mad-Direttiva billi jipprovdu l-gwida meħtieġa lil istituzzjonijiet u persuni f’dan ir-rigward.

               (3)

               Funzjonijiet pubbliċi li jsiru fuq livelli taħt dawk nazzjonali normalment ma għandhomx jitqiesu bħala funzjonijiet prominenti. Madankollu, meta l-espożizzjoni politika tagħhom tkun tista’ titqabbel ma’ dik ta’ pożizzjonijiet simili fuq livell nazzjonali, l-istituzzjonijiet u l-persuni koperti bid-Direttiva għandhom, fuq bażi ta’ sensittività għar-riskji, jikkunsidraw jekk il-persuni li jkunu qed iwettqu dawn il-funzjonijiet pubbliċi jistgħux jitqiesu bħala persuni esposti politikament.

               (4)

               Meta d-Direttiva 2005/60/KE titlob lil istituzzjonijiet u persuni koperti biex jidentifikaw sħab mill-qrib ta’ persuni fiżiċi li jkunu ġew fdati b’funzjonijiet pubbliċi prominenti, dan l-obbligu japplika sal-punt li r-relazzjoni mal-assoċjat hi magħrufa pubblikament jew li l-istituzzjoni jew il-persuna għandhom bażi biex jemmnu li din ir-relazzjoni teżisti. Għaldaqstant, l-għarfien ta’ din il-kundizzjoni ma jippresupponix tiftix attiv mill-istituzzjonijiet jew il-persuni koperti mid-Direttiva.

               (5)

               Persuni li jaqgħu taħt il-kunċett ta’ persuni esposti politikament ma għandhomx jitqiesu tali wara li jieqfu jwettqu funzjonijiet pubbliċi prominenti, suġġett għall-applikazzjoni ta’ perjodu ta’ prudenza.

               (6)

               Waqt li l-adattament tad-diliġenza ġenerali dovuta mal-klijent għal sitwazzjonijiet ta’ riskju baxx fuq bażi ta’ sensittività għar-riskju hu l-istrument normali skont id-Direttiva 2005/60/KE u minħabba l-fatt li proċeduri ssimplifikati ta’ diliġenza dovuta mal-klijent jeħtieġu verifikazzjonijiet u bbilanċjar xierqa f’partijiet oħra tas-sistema bil-għan li jiġu evitati l-ħasil tal-flus u l-iffinanzjar tat-terroriżmu, l-applikazzjoni ta’ proċeduri ssimplifikati ta’ diliġenza dovuta mal-klijent għandha tkun ristretta għal għadd limitat ta’ każi. F’dawn il-każi, ir-rekwiżiti għall-istituzzjonijiet u l-persuni koperti minn din id-Direttiva ma jgħibux imma għandu jkun mistenni, inter alia, li dawn ir-rekwiżiti jservu ta’ kontroll kontinwu fuq ir-relazzjonijiet kummerċjali biex jiġu identifikati operazzjonijiet kumplessi jew tranżazzjonijiet straordinarjament kbar li ma jkollhom la skop ekonomiku apparenti u lanqas għan legali viżibbli.

               (7)

               L-awtoritajiet pubbliċi domestiċi huma ġeneralment ikkunsidrati bħala klijenti ta’ riskju baxx fl-Istat Membru proprju tagħhom u, skont id-Direttiva 2005/60/KE, jistgħu jkunu suġġetti għal proċeduri ssimplifikati ta’ diliġenza dovuta mal-klijent. Madankollu, l-ebda istituzzjoni, entità, uffiċċju jew aġenzija, inkluż il-Bank Ċentrali Ewropew (BĊE) ma jikkwalifikawx direttament fid-Direttiva għal diliġenza dovuta mal-klijent issimplifikata skont il-kategorija ta’ “awtoritajiet pubbliċi domestiċi” jew, fil-każ tal-BĊE, skont il-kategorija ta’ “istituzzjoni ta’ kreditu u istituzzjoni finanzjarja”. Madankollu, ma jidhirx li dawn l-entitajiet jippreżentaw riskju għoli ta’ ħasil ta’ flus jew ta’ ffinanzjar tat-terroriżmu u għaldaqstant jistgħu jitqiesu bħala klijenti ta' riskju baxx u b'hekk jibbenefikaw mill-proċeduri ssimplifikati ta’ diliġenza dovuta mal-klijent, sakemm ikunu sodisfatti ċerti kriterji xierqa.

               (8)

               Barra minn hekk, għandha tkun possibbli l-applikazzjoni ta’ proċeduri ssimplifikati ta’ diliġenza dovuta mal-klijent fil-każ ta’ entitajiet ġuridiċi li jwettqu attivitajiet finanzjarji li ma jaqgħux taħt id-definizzjoni ta’ istituzzjonijiet finanzjarji skont id-Direttiva 2005/60/KE imma li huma suġġetti għal-leġiżlazzjoni nazzjonali skont din id-Direttiva u li huma konformi mar-rekwiżiti ta’ trasparenza suffiċjenti fejn għandha x’taqsam l-identità tagħhom u mekkaniżmi xierqa ta’ verifikazzjoni, b’mod partikolari ta’ sorveljanza msaħħa. Jista’ jkun li dan hu l-każ li japplika għal impriżi li jipprovdu servizzi ġenerali ta’ assigurazzjoni.

               (9)

               Għandha tkun possibbli l-applikazzjoni ta’ proċeduri ssimplifikati ta’ diliġenza dovuta mal-klijent għal prodotti u operazzjonijiet marbuta magħhom f’ċirkustanzi limitati, pereżempju, meta l-benefiċċji tal-prodott finanzjarju kkonċernat ma jwasslux għal gwadann ta’ partijiet terzi u dawn il-benefiċċji jistgħu jitgawdew biss f’terminu ta’ żmien twil, bħal fil-każ ta’ xi poloz ta’ assigurazzjoni ta’ investimenti jew prodotti ta’ tfaddil, jew meta l-mira tal-prodott finanzjarju tkun il-finanzjament ta’ assi materjali fil-forma ta’ ftehimiet ta’ kera li fihom it-titlu legali u benefiċjarju tal-ass sottostanti jibqa’ għand il-kumpanija li tikri jew fil-forma ta’ kreditu ta’ konsum ta’ valur baxx, sakemm l-operazzjonijiet isiru permezz ta’ kontijiet bankarji u ma jaqbżux limitu xieraq. Prodotti kkontrollati mill-Istat li huma ġeneralment maħsuba għal kategoriji speċifiċi ta’ klijenti, bħalma huma prodotti ta’ tfaddil għall-benefiċċju tat-tfal, għandhom jibbenefikaw minn proċeduri ssimplifikati ta’ diliġenza dovuta mal-klijent ukoll jekk mhux il-kriterji kollha jkunu sodisfatti. Kontroll mill-Istat għandu jinftiehem bħala attività li tmur lil hinn minn sorveljanza normali tas-swieq finanzjarji u ma għandux jiftiehem bħala mod li bih ikunu koperti prodotti maħruġa direttament mill-Istat, bħalma hu d-dejn sovran.

               (10)

               Qabel ma jippermettu l-użu ta’ proċeduri ssimplifikati ta’ diliġenza dovuta mal-klijent, l-Istati Membri għandhom jevalwaw jekk il-klijenti jew il-prodotti u l-operazzjonijiet ikkonċernati jirrappreżentawx riskju baxx ta’ ħasil ta’ flus jew iffinanzjar tat-terroriżmu, b’mod partikolari billi jagħtu attenzjoni speċjali lil kwalunkwe attività mwettqa minn dawn il-klijenti jew lil kwalunkwe tip ta’ prodotti jew operazzjonijiet li jistgħu jitqiesu bħala partikolarment suxxettibbli, min-natura tagħhom, għall-użu jew l-abbuż tagħhom għal finijiet ta’ ħasil ta’ flus jew iffinanzjar tat-terroriżmu. B’mod partikolari, kwalunkwe attentat min-naħa tal-klijenti b’rabta ma’ prodotti ta’ riskju baxx biex jaġixxu b’mod anonimu jew biex jaħbu l-identità tagħhom għandu jitqies bħala fattur ta’ riskju u bħala element potenzjali ta’ suspett.

               (11)

               F’ċerti ċirkustanzi, persuni fiżiċi jew entitajiet ġuridiċi jistgħu jwettqu attivitajiet finanzjarji fuq bażi okkażjonali jew limitata ħafna, kumplimentari għal attivitajiet oħra mhux finanzjarji, bħalma huma lukandi li jipprovdu servizzi ta’ kambju ta' muniti lill-klijenti tagħhom. Id-Direttiva 2005/60/KE tippermetti lill-Istati Membri jiddeċiedu huma jekk attivitajiet finanzjarji ta’ dan it-tip jaqgħux barra l-ambitu ta’ din id-Direttiva jew le. Il-valutazzjoni tan-natura okkażjonali jew limitata ħafna tal-attività għandha ssir b’referenza għal-limiti kwantitattivi marbuta mal-operazzjonijiet u l-fatturat tan-negozju kkonċernat. Dawn il-limiti għandhom jiġu deċiżi fuq livell nazzjonali skont it-tip ta’ attività finanzjarja, sabiex ikunu jistgħu jiġu kkunsidrati d-differenzi bejn il-pajjiżi.

               (12)

               Barra minn hekk, persuna involuta f’attività finanzjarja fuq bażi okkażjonali jew limitata ħafna ma għandhiex tipprovdi lill-pubbliku firxa komprensiva ta’ servizzi finanzjarji imma toffri biss dawk is-servizzi meħtieġa biex ittejjeb l-iżvolġiment tan-negozju prinċipali tagħha. Meta n-negozju prinċipali tal-persuna jkun marbut ma’ attività koperta mid-Direttiva 2005/60/KE, l-eżenzjoni għall-attivitajiet okkażjonali jew limitati ħafna ma għandhiex tingħata, ħlief meta dawn ikunu marbuta ma’ persuni li jinnegozjaw il-beni.

               (13)

               Uħud mill-attivitajiet finanzjarji, bħalma huma s-servizzi ta’ trasferiment jew trasferiment ta’ flus, huma aktar suxxettibbli għall-użu jew l-abbuż tagħhom għal finijiet ta’ ħasil ta’ flus jew iffinanzjar tat-terroriżmu. Hu għalhekk neċessarju li jiġi żgurat li dawn, jew attivitajiet finanzjarji simili, ma jkunux eżentati mill-ambitu tad-Direttiva 2005/60/KE.

               (14)

               Għandu jiġi previst li d-deċiżjonijiet skont l-Artikolu 2(2) tad-Direttiva 2005/60/KE jiġu rtirati mill-aktar fis possibbli, jekk dan ikun meħtieġ.

               (15)

               L-Istati Membri għandhom jiżguraw li d-deċiżjonijiet dwar eżenzjoni ma jkunux abbużati għal għanijiet ta’ ħasil ta’ flus jew iffinanzjar tat-terroriżmu. B’mod partikolari, għandhom jevitaw li jadottaw deċiżjonijiet skont l-Artikolu 2(2) tad-Direttiva 200560/KE f’każijiet fejn l-attivitajiet ta’ sorveljar jew infurzar min-naħa tal-awtoritajiet nazzjonali jippreżentaw diffikultajiet speċjali b’riżultat ta’ kompetenzi parzjalment komuni bejn aktar minn Stat Membru wieħed, bħalma hu l-provediment ta’ servizzi finanzjarji abbord bastimenti li jipprovdu servizzi ta' trasport bejn portijiet li jkunu jinsabu fi Stati Membri differenti.

               (16)

               L-applikazzjoni ta’ din id-direttiva hi bla ħsara għall-applikazzjoni tar-Regolament tal-Kunsill (KE) Nru 2580/2001 tas-27 ta’ Diċembru 2001 dwar miżuri restrittivi speċifiċi mmirati kontra ċerti persuni u entitajiet bil-ħsieb li jiġġieldu t-terroriżmu (2) u r-Regolament tal-Kunsill (KE) Nru 881/2002 tas-27 ta’ Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban, u li jħassar ir-Regolament tal-Kunsill (KE) Nru 467/2001 li jipprojbixxi l-esportazzjoni ta’ ċerti merkanzija u servizzi lejn l-Afganistan, waqt li jsaħħaħ il-projbizzjoni ta’ titjiriet u jestendi l-friża fuq fondi u riżorsi finanzjarji oħra rigward it-Taliban tal-Afganistan (3).

               (17)

               Il-miżuri previsti f’din id-Direttiva huma konformi mal-opinjoni tal-Kumitat għall-Prevenzjoni tal-Ħasil tal-Flus u l-Iffinanzjar tat-Terroriżmu,

         ADOTTAT DIN ID-DIRETTIVA:
   Artikolu 1
   Suġġett
   Din id-Direttiva tistabbilixxi miżuri ta’ eżekuzzjoni tad-Direttiva 2005/60/KE fir-rigward ta’ dan li ġej:

               (1)

               l-aspetti tekniċi tad-definizzjoni ta’ persuni esposti politikament kif stabbilit fl-Artikolu 3(8) ta’ din id-Direttiva;

               (2)

               il-kriterji tekniċi għall-valutazzjoni dwar jekk sitwazzjonijiet determinati jippreżentawx riskju baxx ta’ ħasil ta’ flus jew iffinanzjar tat-terroriżmu kif imsemmi fl-Artikolu 11(2) u (5) ta’ din id-Direttiva;

               (3)

               il-kriterji tekniċi għall-valutazzjoni dwar jekk, skont l-Artikolu 2(2) tad-Direttiva 2005/60/KE, huwiex iġġustifikat li ma tiġix applikata din id-Direttiva għal ċerti persuni ġuridiċi jew fiżiċi li jkunu qed iwettqu attività finanzjarja fuq bażi okkażjonali jew limitata ħafna.

         Artikolu 2
   Persuni esposti politikament
   1.   Għall-fini tal-Artikolu 3(8) tad-Direttiva 2005/60/KE, “persuni fiżiċi li jkunu jew kienu fdati b’funzjonijiet pubbliċi prominenti” għandhom jinkludu:

               (a)

               il-kapijiet ta’ Stat, il-kapijiet ta’ Gvern, il-ministri u d-deputati ministri jew is-sottosegretarji;

               (b)

               il-membri parlamentari;

               (ċ)

               il-membri tal-qrati supremi, tal-qrati kostituzzjonali u ta’ entitajiet ġudizjarji oħra ta’ livell għoli li d-deċiżjonijiet tagħhom mhumiex ġeneralment suġġetti għal appell ulterjuri, ħlief f'ċirkustanzi eċċezzjonali;

               (d)

               il-membri tal-qrati tal-awdituri u tal-bordijiet tal-banek ċentrali;

               (e)

               l-ambaxxaturi, iċ-chargés d'affaires u l-uffiċjali għolja tal-forzi armati;

               (f)

               il-membri tal-entitajiet ta’ amministrazzjoni, ġestjoni jew sorveljanza ta’ impriżi li huma proprjetà tal-Istat;

         L-ebda kategorija stabbilita fil-punti (a) sa (f) tal-ewwel subparagrafu ma għandha tinftiehem bħala li tkopri uffiċjali ta’ livell medju jew uffiċjali ta’ livell taħt dan.
   Il-kategoriji stabbiliti fil-punti (a) sa (e) tal-ewwel subparagrafu għandhom, fejn applikabbli, jinkludu pożizzjonijiet f’livell Ewropew u internazzjonali.
   2.   Għall-fini tal-Artikolu 3(8) tad-Direttiva 2005/60/KE, il-“membri immedjati tal-familja” tal-persuni msemmija fil-paragrafu 1 ta’ dan l-Artikolu għandhom jinkludu:

               (a)

               il-konjuġi;

               (b)

               kwalunkwe sieħeb/sieħba li l-liġi nazzjonali tqis ekwivalenti għal konjuġi;

               (ċ)

               it-tfal u l-konjuġi jew sħab tagħhom;

               (d)

               il-ġenituri;

         3.   Għall-fini tal-Artikolu 3(8) tad-Direttiva 2005/60/KE, il-“persuni magħrufa bħala sħab mill-qrib” tal-persuni msemmija fil-paragrafu 1 ta’ dan l-Artikolu għandhom jinkludu:

               (a)

               kwalunkwe persuna fiżika li tkun magħrufa li għandha sjieda benefiċjarja ta' entitajiet ġuridiċi u arranġamenti ġuridiċi, jew kwalunkwe relazzjoni kummerċjali mill-qrib oħra, ma’ persuna msemmija fil-paragrafu 1;

               (b)

               kwalunkwe entità ġuridika jew arranġament ġuridiku li s-sid benefiċjarju tagħha huwa persuna msemmija fil-punt (a) u li hi magħrufa bħala li kienet stabbilita għall-benefiċċju tal-persuna msemmija fil-paragrafu 1.

         4.   Bla ħsara għall-applikazzjoni ta’ miżuri msaħħa ta’ diliġenza dovuta mal-klijent, fuq bażi ta’ sensittività għar-riskju, fejn persuna ma tkunx aktar responsabbli għat-twettiq ta’ funzjonijiet pubbliċi prominenti skont it-tifsira tal-paragrafu 1 ta’ dan l-Artikolu għal perjodu ta’ mill-inqas sena, istituzzjonijiet u persuni msemmija fl-Artikolu 2(1) tad-Direttiva 2005/60/KE ma għandhomx jiġu obbligati li jikkunsidraw tali persuna bħala politikament esposta.
   Artikolu 3
   Diliġenza dovuta ssimplifikata mal-klijent
   1.   Għall-fini tal-Artikolu 11(2) tad-Direttiva 2005/60/KE, suġġett għall-paragrafu 4 ta’ dan l-Artikolu, l-Istati Membri jistgħu jikkunsidraw klijenti li huma awtoritajiet jew entitajiet pubbliċi li jissodisfaw il-kriterji kollha li ġejjin bħala klijenti li jirrappreżentaw riskju baxx ta’ ħasil ta’ flus u ffinanzjar tat-terroriżmu:

               (a)

               il-klijent ikun fdat b’funzjonijiet pubbliċi skont it-Trattat tal-Unjoni Ewropea, it-Trattati tal-Komunitajiet Ewropej jew skont il-leġiżlazzjoni sekondarja tal-Komunità Ewropea;

               (b)

               l-identità tal-klijent tkun disponibbli pubblikament, trasparenti u ċerta;

               (ċ)

               l-attivitajiet tal-klijent, kif ukoll il-prattiċi tal-kontabilità tiegħu, ikunu trasparenti;

               (d)

               il-klijent jew ikun irid jagħti kont tal-attivitajiet tiegħu lil istituzzjoni Ewropea jew lill-awtoritajiet ta’ Stat Membru, jew inkella jkunu jeżistu proċeduri ta’ vverifikar u bbilanċjar li jiżguraw kontroll fuq l-attività tal-klijent;

         2.   Għall-fini tal-Artikolu 11(2) tad-Direttiva 2005/60/KE, suġġett għall-paragrafu 4 ta’ dan l-Artikolu, l-Istati Membri jistgħu jikkunsidraw klijenti li huma entitajiet ġuridiċi li ma jgawdux il-kwalità ta’ awtorità pubblika jew ta’ entità pubblika imma li jissodisfaw il-kriterji kollha li ġejjin bħala klijenti li jirrappreżentaw riskju baxx ta’ ħasil ta’ flus u ffinanzjar tat-terroriżmu:

               (a)

               il-klijent ikun entità li twettaq attivitajiet finanzjarji barra mill-ambitu tal-Artikolu 2 tad-Direttiva 2005/60/KE imma li għalih tkun ġiet estiża l-leġiżlazzjoni nazzjonali skont l-Artikolu 4 ta’ din id-Direttiva;

               (b)

               l-identità tal-klijent tkun disponibbli pubblikament, trasparenti u ċerta;

               (ċ)

               il-liġi nazzjonali tkun tesiġi li l-klijent irid ikollu liċenzja obbligatorja biex iwettaq attivitajiet finanzjarji u l-liċenzja tista’ ma tingħatax jekk l-awtoritajiet kompetenti ma jkunux sodisfatti li l-persuni li effettivament jidderieġu jew se jidderieġu n-negozju ta' din l-entità jew tas-sid benefiċjarju tagħha jkunu persuni ta’ kompetenza u onorabbli;

               (d)

               fl-ambitu tat-tifsira tal-Artikolu 37(3) tad-Dirttiva 2005/60/KE, il-klijent ikun suġġett għal superviżjoni mill-awtoritajiet kompetenti fir-rigward ta’ konformità mal-leġiżlazzjoni nazzjonali skont din id-Direttiva u, fejn applikabbli, ma’ obbligi addizzjonali skont il-leġiżlazzjoni nazzjonali;

               (e)

               nuqqas ta’ konformità min-naħa tal-klijent mal-obbligi taħt (a), ikun suġġett għal sanzjonijiet effettivi, proporzjonati u dissważivi inkluża l-possibbiltà ta’ miżuri amministrattivi xierqa jew l-impożizzjoni ta’ sanzjonijiet amministrattivi.

         Il-kriterju stabbilit fil-punt (a) tal-ewwel subparagrafu għandu japplika biss għall-klijent u mhux għas-sussidjarji tiegħu, sakemm dawn ma jissodisfawx il-kriterji huma wkoll għal rashom.
   Għall-fini tal-punt (ċ) tal-ewwel subparagrafu, l-attività mwettqa mill-klijent għandha tkun soġġetta għal sorveljanza mill-awtoritajiet kompetenti. F’dan il-kuntest, it-tifsira ta’ sorveljanza għandha tinftiehem bħala tip ta’ attività ta’ sorveljanza bbażata fuq poteri ta’ kontroll l-aktar b’saħħithom, inkluża l-possibbiltà ta’ twettiq ta’ spezzjonijiet fuq il-post. Spezzjonijiet ta’ dan it-tip għandhom jinkludu l-eżaminar ta’ politiki, proċeduri, kotba u reġistrazzjonijiet, u għandhom jinkorporaw fihom l-ittestjar tal-kampjuni.
   3.   Għall-fini tal-Artikolu 11(5) tad-Direttiva 2005/60/KE, suġġett għall-paragrafu 4 ta’ dan l-Artikolu, l-Istati Membri jistgħu jippermettu lill-istituzzjonijiet u lill-persuni koperti minn din id-Direttiva jqisu l-prodotti jew l-operazzjonijiet marbuta ma’ tali prodotti li jissodisfaw il-kriterji kollha li ġejjin bħala li jirrappreżentaw riskju baxx ta’ ħasil ta’ flus jew iffinanzjar tat-terroriżmu:

               (a)

               il-prodott ikollu bażi kuntrattwali miktuba;

               (b)

               l-operazzjonijiet ikkonċernati jitwettqu permezz ta’ kont f’isem il-klijent ma’ istituzzjoni ta’ kreditu koperta mid-Direttiva 2005/60/KE jew istituzzjoni ta’ kreditu bbażata f’pajjiż terz li timponi rekwiżiti ekwivalenti għal dawk stabbiliti f’din id-Direttiva;

               (ċ)

               il-prodott jew l-operazzjoni kkonċernati ma jkunux anonimi u n-natura tagħhom hi tali li tippermetti l-applikazzjoni f'waqtha tal-Artikolu 7(ċ) tad-Direttiva 2005/60/KE;

               (d)

               jeżisti limitu ddeterminat minn qabel ta’ ammont massimu għall-prodott;

               (e)

               il-benefiċċji tal-prodott jew l-operazzjoni kkonċernati ma jkunux jistgħu jmorru għall-gwadann ta’ partijiet terzi, ħlief fil-każ ta’ mewt, diżabbiltà, sopravivenza lil hinn minn età avvanzata ddeterminata minn qabel, jew avvenimenti simili;

               (f)

               fil-każ ta’ prodotti jew operazzjonijiet ikkonċernati li jippermettu l-investiment ta’ fondi f’assi finanzjarji jew krediti, inklużi l-assigurazzjoni jew tip ieħor ta’ klejms kontinġenti, il-benefiċċji tal-prodott jew tal-operazzjoni kkonċernati jkunu jistgħu jinkisbu biss fuq medda twila ta’ żmien, il-prodott jew l-operazzjoni kkonċernati ma jkunux jistgħu jintużaw bħala garanzija, u ma jkunux jistgħu jsiru ħlasijiet antiċipati, ma jkunux jistgħu jintużaw klawżoli ta’ rinunzja jew ta’ terminazzjoni bikrija matul ir-relazzjoni kuntrattwali.

         Għall-fini tal-punt (d) tal-ewwel subparagrafu, il-limiti stabbiliti fil-punt (a) tal-Artikolu 11(5) tad-Direttiva 2005/60/KE għandhom japplikaw fil-każ ta’ poloz ta’ assigurazzjoni jew prodotti ta’ tfaddil ta’ natura simili. Bla ħsara għas-subparagrafu li ġej, fil-każijiet l-oħra l-limitu massimu għandu jkun ta’ 15 000 euro. L-Istati Membri jistgħu jidderogaw minn dan il-limitu fil-każ ta’ prodotti li huma marbutin mal-iffinanzjar ta’ assi materjali u fejn it-titolu legali u benefiċjarju ma jiġix ittrasferit lill-klijent qabel ma tintemm ir-relazzjoni kuntrattwali, sakemm il-limitu stabbilit mill-Istat Membru għat-tranżazzjonijiet marbutin ma’ dan it-tip ta’ prodott, ma jaqbiżx il-15 000 euro fis-sena, indipendentement mill-fatt jekk jitwettqux f’operazzjoni unika jew f’diversi operazzjonijiet li jidhru marbutin ma’ xulxin.
   L-Istati Membri jistgħu jidderogaw mill-kriterji stabbiliti fil-punti (e) u (f) tal-ewwel subparagrafu fil-każ ta’ prodotti li l-karatteristiċi tagħhom huma ddeterminati mill-awtoritajiet pubbliċi domestiċi rilevanti tagħhom għal finijiet ta’ interess ġenerali, li jibbenefikaw minn vantaġġi speċifiċi mill-Istat taħt forma ta’ għotjiet diretti jew rifużjoni fiskali, u li l-użu tagħhom huwa suġġett għall-kontrolli minn dawk l-awtoritajiet, sakemm il-vantaġġi mill-prodott jistgħu jseħħu biss fuq medda twila ta’ żmien u sakemm il-limitu stabbilit għall-finijiet tal-punt (d) tal-ewwel subparagrafu huwa baxx biżżejjed. Fejn ikun xieraq, dan il-limitu jista’ jiġi ffissat bħala ammont massimu fuq bażi annwali.
   4.   Waqt il-valutazzjoni tagħhom dwar jekk il-klijenti jew il-prodotti u l-operazzjonijiet imsemmija fil-paragrafi 1, 2 u 3 jirrappreżentawx riskju baxx ta’ ħasil ta’ flus u ffinanzjar tat-terroriżmu, l-Istati Membri għandhom jagħtu attenzjoni speċjali lil kwalunkwe attività ta’ dawn il-klijenti jew għal kwalunkwe tip ta’ prodott jew operazzjoni li jistgħu jitqiesu, min-natura tagħhom, bħala partikolarment suxxettibbli għal użu jew abbuż għal skopijiet ta' ħasil ta' flus jew iffinanzjar terroristiku.
   L-Istati Membri ma għandhomx iqisu li klijenti jew prodotti u operazzjonijiet imsemmija fil-paragrafi 1, 2, u 3 jirrappreżentaw riskju baxx ta' ħasil ta' flus jew iffinanzjar tat-terroriżmu jekk tkun teżisti informazzjoni li tissuġġerixxi li r-riskju ta’ ħasil ta’ flus jew iffinanzjar tat-terroriżmu jista’ ma jkunx baxx.
   Artikolu 4
   Attività finanzjarja fuq bażi okkażjonali jew limitata ħafna
   1.   Għall-fini tal-Artikolu 2(2) tad-Direttiva 2005/60/KE, suġġett għall-paragrafu 2 ta’ dan l-Artikolu, l-Istati Membri jistgħu jikkunsidraw persuni ġuridiċi u fiżiċi li huma involuti f'attività finanzjarja u li jissodisfaw il-kriterji li ġejjin bħala barra mill-ambitu tal-Artikolu 3(1) jew (2) ta' din id-Direttiva:

               (a)

               l-attività finanzjarja tkun limitata f’termini assoluti;

               (b)

               l-attività finanzjarja tkun limitata fuq bażi ta’ tranżazzjoni;

               (ċ)

               l-attività finanzjarja ma tkunx l-attività prinċipali;

               (d)

               l-attività finanzjarja tkun aċċessorja u marbuta direttament mal-attività prinċipali;

               (e)

               ħlief għall-attività msemmija fil-punt (3)(e) tal-Artikolu 2(1) tad-Direttiva 2005/60/KE, l-attività prinċipali ma tkunx attività msemmija fl-Artikolu 2(1) ta’ din id-Direttiva;

               (f)

               l-attività finanzjarja tkun ipprovduta biss lill-klijenti tal-attività prinċipali u ma tkunx offruta lill-pubbliku b’mod ġenerali.

         Għall-fini tal-punt (a) tal-ewwel subparagrafu, il-fatturat totali tal-attività finanzjarja ma jistax jaqbeż limitu suffiċjentement baxx. Dan il-limitu għandu jiġi stabbilit fuq livell nazzjonali skont it-tip ta’ attività finanzjarja.
   Għall-fini tal-punt (b) tal-ewwel subparagrafu, l-Istati Membri għandhom japplikaw limitu massimu għal kull klijent u kull tranżazzjoni, indipendentement mill-fatt dwar jekk it-tranżazzjoni titwettaqx f’operazzjoni unika jew f’diversi operazzjonijiet li jidhru li huma marbutin ma’ xulxin. Dan il-limitu għandu jiġi stabbilit fuq livell nazzjonali skont it-tip ta’ attività finanzjarja, għandu jkun baxx biżżejjed sabiex jiġi żgurat li t-tipi ta’ tranżazzjonijiet ikkonċernati ma jkunux metodu prattiku jew effiċjenti għall-ħasil tal-flus u l-iffinanzjar tat-terroriżmu, u li ma jaqbiżx l-1 000 euro.
   Għall-fini tal-punt (ċ) tal-ewwel subparagrafu, l-Istati Membri għandhom jesiġu li l-fatturat tal-attività finanzjarja ma jaqbiżx il-5 % tal-fatturat totali tal-persuna ġuridika jew fiżika kkonċernata.
   2.   Waqt il-valutazzjoni tagħhom dwar ir-riskju ta’ ħasil ta’ flus jew iffinanzjar tat-terroriżmu għall-fini tal-Artikolu 2(2) tad-Direttiva 2005/60/KE, l-Istati Membri għandhom jagħtu attenzjoni speċjali lil kwalunkwe attività finanzjarja li, min-natura tagħha, tista’ titqies bħala partikolarment suxxettibbli għal użu jew abbuż għal skopijiet ta' ħasil ta' flus jew iffinanzjar terroristiku.
   L-Istati Membri ma għandhomx iqisu li l-attivitajiet finanzjarji msemmija fil-paragrafu 1, jirrappreżentaw riskju baxx ta' ħasil ta' flus jew iffinanzjar tat-terroriżmu jekk tkun teżisti informazzjoni li tissuġġerixxi li r-riskju ta’ ħasil ta’ flus jew iffinanzjar tat-terroriżmu jista’ ma jkunx baxx.
   3.   Kull deċiżjoni skont l-Artikolu 2(2) tad-Direttiva 2005/60/KE għandha tiddikjara r-raġunijiet li fuqhom tkun ibbażata. L-Istati Membri għandhom jipprovdu għall-possibbiltà tal-irtirar ta’ deċiżjoni partikolari jekk ikun hemm bidla fiċ-ċirkustanzi.
   4.   L-Istati Membri għandhom jistabbilixxu attivitajiet ta’ monitoraġġ ibbażati fuq ir-riskju jew jadottaw kwalunkwe miżura xierqa biex jiżguraw li l-eżenzjoni mogħtija bid-deċiżjonijiet skont l-Artikolu 2(2) tad-Direttiva 2005/60/KE ma tkunx abbużata għall-finijiet ta’ ħasil ta’ flus jew l-iffinanzjar tat-terroriżmu.
   Artikolu 5
   Traspożizzjoni
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva sa mhux aktar tard mill-15 ta’ Diċembru 2007. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet flimkien ma’ tabella ta’ konkordanza bejn dawn id-dispożizzjonijiet u din id-Direttiva.
   Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn tali referenza fil-pubblikazzjoni uffiċjali tagħhom. L-Istati Membri għandhom jiddeċiedu dwar kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 6
   Din id-Direttiva għandha tidħol fis-seħħ fl-għoxrin jum mill-pubblikazzjoni tagħha f'Il-Ġurnal Uffiċjali ta' l-Unjoni Ewropea.
   Artikolu 7
   Din id-Direttiva hija indirizzata lill-Istati Membri.

      Magħmula fi Brussell, 1 ta' Awwissu 2006.

            Għall-Kummissjoni

         Charlie McCREEVY

            Membru tal-Kummissjoni

      (1)  ĠU L 309, 25.11.2005, p. 15.

      (2)  ĠU L 344, 28.12.2001, p. 70. Ir-Regolament kif emendat l-aħħar bir-Regolament tal-Kunsill (KE) Nru 1957/2005 (ĠU L 314, 30.11.2005, p. 16) u implimentat bid-Deċiżjoni tal-Kunsill 2005/930/KE (ĠU L 340, 23.12.2005, p. 64).

      (3)  ĠU L 139, 29.5.2002, p. 9. Ir-Regolament kif emendat l-aħħar bir-Regolament tal-Kummissjoni (KE) Nru 357/2006 (ĠU L 59, 1.3.2006, p. 35).